CELEX: 32020D0392
Language: lv
Date: 2020-03-05 00:00:00
Title: Padomes Lēmums (ES) 2020/392 (2020. gada 5. marts) par to, lai noslēgtu Ilgtspējīgas zivsaimniecības partnerattiecību nolīgumu starp Eiropas Savienību un Gambijas Republiku un Protokolu par minētā partnerattiecību nolīguma īstenošanu

11.3.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 75/1
               
            
         PADOMES LĒMUMS (ES) 2020/392
         (2020. gada 5. marts)
         par to, lai noslēgtu Ilgtspējīgas zivsaimniecības partnerattiecību nolīgumu starp Eiropas Savienību un Gambijas Republiku un Protokolu par minētā partnerattiecību nolīguma īstenošanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 43. pantu saistībā ar 218. panta 6. punkta otrās daļas a) apakšpunkta v) punktu un 218. panta 7. punktu,
         ņemot vērā Eiropas Komisijas priekšlikumu,
         ņemot vērā Eiropas Parlamenta piekrišanu (1),
         ņemot vērā Komisijas ieteikumu un Padomes lēmumu atļaut sākt sarunas,
         tā kā:
         
                     (1)
                  
                  
                     Saskaņā ar Padomes Lēmumu (ES) 2019/1332 (2) Ilgtspējīgas zivsaimniecības partnerattiecību nolīgums starp Eiropas Savienību un Gambijas Republiku (“partnerattiecību nolīgums”) un Protokols par partnerattiecību nolīguma īstenošanu (“protokols”) tika parakstīti 2019. gada 31. jūlijā, ņemot vērā to noslēgšanu vēlāk.
                  
               
                     (2)
                  
                  
                     Partnerattiecību nolīgums atceļ Nolīgumu starp Eiropas Ekonomikas kopienu un Gambijas Republikas valdību par zveju pie Gambijas (3), kurš stājās spēkā 1987. gada 2. jūnijā.
                  
               
                     (3)
                  
                  
                     Partnerattiecību nolīgumu un protokolu provizoriski piemēro no to parakstīšanas dienas.
                  
               
                     (4)
                  
                  
                     Partnerattiecību nolīgums un protokols būtu jāapstiprina.
                  
               
                     (5)
                  
                  
                     Ar partnerattiecību nolīguma 9. pantu ir izveidota Apvienotā komiteja, kuras uzdevums ir uzraudzīt nolīguma īstenošanu. Ievērojot minēto pantu un protokola 5., 6. un 8. pantu, Apvienotā komiteja var pieņemt izmaiņas protokolā. Lai atvieglotu šādu grozījumu apstiprināšanu, Komisija būtu jāpilnvaro, ievērojot īpašus materiālus un procesuālus nosacījumus, tos Savienības vārdā apstiprināt vienkāršotā procedūrā.
                  
               
                     (6)
                  
                  
                     Savienības nostāja attiecībā uz izmaiņām protokolā būtu jānosaka Dalībvalstu valdību Pastāvīgo pārstāvju komitejai (Coreper). Ierosinātās izmaiņas tiks pieņemtas, ja vien Coreper pret to neiebildīs bloķējošais dalībvalstu mazākums saskaņā ar Līguma par Eiropas Savienību (LES) 16. panta 4. punktu.
                  
               
                     (7)
                  
                  
                     Nostāja, kas Savienībai Apvienotajā komitejā ir jāieņem attiecībā uz citiem jautājumiem, būtu jānosaka saskaņā ar Līgumiem un ieviestajiem prakses veidiem,
                  
               IR PIEŅĒMUSI ŠO LĒMUMU.
         
            1. pants
            Ar šo Savienības vārdā tiek apstiprināts Ilgtspējīgas zivsaimniecības partnerattiecību nolīgums starp Eiropas Savienību un Gambijas Republiku un Protokols, ar ko īsteno Ilgtspējīgas zivsaimniecības partnerattiecību nolīgumu starp Eiropas Savienību un Gambijas Republiku (4).
         
         
            2. pants
            Saskaņā ar šā lēmuma pielikumā izklāstīto procedūru Komisija ir pilnvarota Savienības vārdā apstiprināt izmaiņas protokolā, kuras ir jāpieņem Apvienotajai komitejai, kas izveidota ar partnerattiecību nolīguma 9. pantu.
         
         
            3. pants
            Padomes priekšsēdētājs Savienības vārdā sniedz partnerattiecību nolīguma 18. pantā un protokola 16. pantā paredzēto paziņojumu.
         
         
            4. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 5. martā
            
               
                  Padomes vārdā –
               
               
                  priekšsēdētājs
               
               T. ĆORIĆ
            
         
         
            (1)  2019. gada 18. decembra piekrišana (Oficiālajā Vēstnesī vēl nav publicēta).
         
            (2)  Padomes Lēmums (ES) 2019/1332 (2019. gada 25. jūnijs) par to, lai Eiropas Savienības vārdā parakstītu un provizoriski piemērotu Ilgtspējīgas zivsaimniecības partnerattiecību nolīgumu starp Eiropas Savienību un Gambijas Republiku un Protokolu par minētā partnerattiecību nolīguma īstenošanu (OV L 208, 8.8.2019., 1. lpp.).
         
            (3)  OV L 146, 6.6.1987., 3. lpp.
         
         
            (4)  Partnerattiecību nolīguma un protokola teksts ir publicēts OV L 208, 8.8.2019., 3. lpp., kopā ar lēmumu par parakstīšanu.
      
      
         
            PIELIKUMS
            Procedūra, ar ko apstiprina izmaiņas protokolā, kuras ir jāpieņem Apvienotajai komitejai
            Kad Apvienotā komiteja tiek aicināta pieņemt izmaiņas protokolā saskaņā ar protokola 5., 6. un 8. pantu, Komisija ir pilnvarota Savienības vārdā apstiprināt ierosinātās izmaiņas, ievērojot šādus nosacījumus:
            
                        1.
                     
                     
                        Komisija nodrošina, lai apstiprināšana Savienības vārdā:
                        
                                    a)
                                 
                                 
                                    atbilstu kopējās zivsaimniecības politikas mērķiem;
                                 
                              
                                    b)
                                 
                                 
                                    būtu saskaņā ar attiecīgajiem noteikumiem, ko pieņēmušas reģionālās zvejniecības pārvaldības organizācijas, un lai tajā tiktu ņemta vērā kopīgā pārvaldība, ko īsteno piekrastes valstis;
                                 
                              
                                    c)
                                 
                                 
                                    ņemtu vērā jaunāko statistisko, bioloģisko un citu relevantu informāciju, kas ir nosūtīta Komisijai.
                                 
                              
                  
                        2.
                     
                     
                        Pirms Komisija Savienības vārdā apstiprina ierosinātās izmaiņas, tā šīs izmaiņas pietiekami savlaicīgi iesniedz Padomei.
                     
                  
                        3.
                     
                     
                        
                           Coreper izvērtēs ierosināto izmaiņu atbilstību kritērijiem, kas ir izklāstīti šā pielikuma 1. punktā.
                     
                  
                        4.
                     
                     
                        Ja vien pret ierosinātajām izmaiņām neiebilst tāds dalībvalstu skaits, kas saskaņā ar LES 16. panta 4. punktu atbilst bloķējošajam mazākumam Padomē, Komisija tās Savienībās vārdā apstiprina. Ja ir šāds bloķējošais mazākums, Komisija ierosinātās izmaiņas Savienības vārdā noraida.
                     
                  
                        5.
                     
                     
                        Ja turpmāko sanāksmju gaitā ar Gambiju, tostarp sanāksmēs uz vietas, vienošanos panākt nav iespējams, jautājumu vēlreiz nodod Padomei saskaņā ar 2.–4. punktā noteikto procedūru, lai Savienības nostājā ņemtu vērā jaunus elementus.
                     
                  
                        6.
                     
                     
                        Komisija tiek aicināta savlaicīgi pieņemt pasākumus, kas ir vajadzīgi kā Apvienotās komitejas lēmuma turpinājums, vajadzības gadījumā ietverot attiecīgā lēmuma publicēšanu Eiropas Savienības Oficiālajā Vēstnesī un jebkura tāda priekšlikuma iesniegšanu, kas ir vajadzīgs minētā lēmuma īstenošanai.
                     
                  
                        7.
                     
                     
                        Citos jautājumos, kas neattiecas uz izmaiņām protokolā saskaņā ar tā 5., 6. vai 8. pantu, nostāju, kas Savienībai jāpieņem Apvienotajā komitejā, nosaka saskaņā ar Līgumiem un ieviestajiem prakses veidiem.